**Roma Nemzetiségi Tanulmányi Ösztöndíj**

**PÁLYÁZATI FELHÍVÁS**

 A pályázati kategória kódja:

**RNTÖ-21-22/22-23**

A meghirdetés dátuma: **2021. augusztus 31.**

A **Belügyminisztérium** (a továbbiakban: „**BM**”) megbízásából a **Társadalmi** **Esélyteremtési Főigazgatóság** (a továbbiakban: „**Lebonyolító**”) **nyílt pályázatot** hirdet 2021. évben a 2021/2022. tanév és 2022/2023. tanév **Roma Nemzetiségi Tanulmányi Ösztöndíjára (a továbbiakban: „Pályázati felhívás”),** roma nemzetiségi anyanyelvű, kétnyelvű, nyelvoktató, vagy roma kulturális népismereti neveléssel-oktatással rendelkező, illetve érettségi megszerzésére irányuló képzést szervező középfokú iskolák tanulói részére összhangban

* Magyarország 2021. évi központi költségvetéséről szóló 2020. évi XC. törvény;
* Magyarország 2022. évi központi költségvetéséről szóló 2021. évi XC. törvény;
* az államháztartásról szóló 2011. évi CXCV. törvény (a továbbiakban: „**Áht.**”);
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: „**Ávr.**”);
* a Roma Nemzetiségi Tanulmányi Ösztöndíjról szóló 24/2019. (VI.7.) BM rendelet (a továbbiakban: „**Ösztöndíj rendelet**”),
* a fejezeti kezelésű előirányzatok felhasználásának rendjéről szóló BM rendelet (a továbbiakban: „**BM rendelet**”);
* a nemzetiségek jogairól szóló 2011. évi CLXXIX. törvény (a továbbiakban: „**Njtv.**”)

vonatkozó rendelkezéseivel

A BM a pályázati eljárás lefolytatásával, támogatásokkal kapcsolatos feladatok ellátásával – összhangban az Áht. 49. §-ban foglaltakkal – a Lebonyolítót bízza meg.

1. **A Pályázati felhívás célja**

A Pályázati felhívás célja a magyarországi roma nemzetiséggel, illetve a roma nemzetiségi közösséggel kapcsolatos állami feladatok ellátása keretében felsőoktatási intézménybe történő továbbtanulásuk elősegítése érdekében támogatásban részesíteni a roma nemzetiségi nevelést, oktatást folytató középfokú iskolák ajánlása alapján a Njtv.1. mellékletében meghatározott, roma nemzetiséghez tartozó, kiemelkedő képességű középiskolai tanulókat (a továbbiakban: „**tanuló**” vagy „**pályázó**”).

Az Ösztöndíj Rendelet 2. § (10) bekezdése alapján **Ösztöndíj támogatásban a 4,00 tanulmányi átlageredményt elérő (minden) roma nemzetiségű tanuló részesülhet.**

**Több pályázó esetében az Ösztöndíj támogatás odaítélésekor előnyben részesül az a tanuló, aki a 4.3. pontban meghatározott dokumentummal igazolja hátrányos helyzetét.**

1. **A Pályázati felhívás forrása**

A Njtv. 151. §-a alapján a roma nemzetiség vonatkozásában a nemzetiségpolitikáért felelős miniszter által nyújtott ösztöndíj támogatás forrása a Magyarország 2021. évi központi költségvetéséről szóló 2020. évi XC. törvény, a Magyarország 2022. évi központi költségvetéséről szóló 2021. évi XC. törvény, illetve a Magyarország 2023. évi központi költségvetéséről szóló törvény 1. melléklet XIV. Belügyminisztérium fejezet 20. Fejezeti kezelésű előirányzatok cím 5. Társadalmi felzárkózást segítő programok alcím 5. **Útravaló és felzárkózást segítő ösztöndíj programok** jogcímcsoport (ÁHT-T: 387739) megnevezésű fejezeti kezelésű előirányzat. A benyújtott pályázatok támogatására a 2021/2022-es és a 2022/2023-as tanévekre mindösszesen **24 000 000 Ft, azaz huszonnégymillió forint** keretösszeg áll rendelkezésre, mely **félévenként 6 000 000 Ft, azaz hatmillió forint** nyújtható ösztöndíj támogatást (a továbbiakban: „**Ösztöndíj támogatás**”) jelent.

1. **A pályázat benyújtására jogosultak köre**
	1. Az Ösztöndíj rendelet 2. § (3) bekezdése alapján a Pályázati felhíváson kizárólag azok a Pályázati felhívásban szereplő roma nemzetiségi nevelést, illetve oktatást folytató középfokú iskolák vehetnek részt, amelyek:
2. roma nemzetiségi anyanyelvű vagy nemzetiségi kétnyelvű középfokú oktatást,
3. a nemzetiségi anyanyelvű, kétnyelvű középfokú nevelés-oktatással nem rendelkező nemzetiségek esetében roma nemzetiségi lovári és beás nyelvoktató vagy roma népismeret oktatást folytatnak,
4. a Pályázati felhívásban az alábbi középfokú oktatási intézmények (a továbbiakban: „**középfokú oktatási intézmény**”) vesznek részt:

|  |  |  |
| --- | --- | --- |
| OM azonosító | Középfokú oktatási intézmény neve | Fenntartó |
| 200475 | A Tan Kapuja Buddhista Gimnázium és Általános Iskola | A Tan Kapuja Buddhista Egyház |
| 201362 | Brázay Kálmán Általános Iskola, Gimnázium, Szakiskola, Szakgimnázium, Technikum és Szakképző Iskola | De La Salle Szent János Egyesület |
| 200446 | Dankó Pista Óvoda, Általános Iskola, Gimnázium, Szakgimnázium, Technikum, Szakképző Iskola és Kollégium - KATICA Bölcsőde | Közös Kincs Oktatási Szolgáltató Közhasznú Nonprofit Kft |
| 201035 | Dr. Ámbédkar Gimnázium, Technikum, Szakképző Iskola, Általános Iskola és Martin Luther King Középiskolai Kollégium | "Dzsaj Bhím" Triratna Buddhista Közösség |
| 036733 | ELTE Bolyai János Gyakorló Általános Iskola és Gimnázium | Eötvös Loránd Tudományegyetem |
| 029379 | Földes Ferenc Gimnázium | Miskolci Tankerületi Központ |
| 027415 | Gandhi Gimnázium, Kollégium és Alapfokú Művészeti Iskola | Gandhi Gimnázium Közhasznú Nonprofit Kft.  |
| 102334 | Kalyi Jag Roma Nemzetiségi Általános Iskola, Gimnázium, Szakképző Intézmény, Alapfokú Művészeti Iskola és Felnőttoktatási Intézmény | Kalyi Jag Roma Művészeti, Inter-Európai, Integrációs, Foglalkoztatási és Oktatásfejlesztési Közhasznú Egyesület |
| 201439 | Teleki József Általános Iskola és Szakképző Iskola | Országos Roma Önkormányzat |

* 1. Az Ösztöndíj Rendelet 2. § (4) bekezdése alapján **a középfokú oktatási intézmény az általa kiválasztott – és sorrendbe állítással ajánlott – legalább 2 (kettő), az érettségi megszerzésére irányuló képzés utolsó két évfolyamot megelőző évfolyamát végző** **tanulóval együttesen terjeszti fel pályázatát (a továbbiakban: „Pályázat”).**

A Pályázatot olyan tanulóval lehet benyújtani, aki a Pályázat benyújtásakor a 10. évfolyamot sikeresen befejezte, tehát 11. (tizenegyedik) évfolyamot kezdi el a 2021/2022. tanév szeptember 1. napján, VAGY az 5 (öt) éves képzés esetében a 11. (tizenegyedik) évfolyamot sikeresen befejezte, így 12. (tizenkettedik) évfolyamot kezdi el a 2021/2022. tanév szeptember 1. napján.

1. **A PÁLYÁZAT BENYÚJTÁSÁRA ÉS TÁMOGATÁSRA JOGOSULTAK KÖRE**

A Pályázat benyújtására a jelen Pályázati felhívásban meghatározott kritériumok szerinti tanulók jogosultak:

* 1. **A Pályázaton az a magyar és külföldi állampolgár tanuló vehet részt,**
* aki nyilatkozata szerint a roma nemzetiséghez tartozik,
* akinek a tanulmányi eredménye a Pályázat benyújtását megelőző tanév végén a 4,00 tanulmányi átlageredményt elérte,
* aki más forrásból **azonos időszakra és azonos célra nézve** tanulmányi ösztöndíjban nem részesül,
* aki – törvényes képviselőjével egyetemben – a Pályázat benyújtásával egyidejűleg írásban hozzájárul a Pályázat elbírálásához feltétlenül szükséges személyes adatainak kezeléséhez.
	1. **Ösztöndíj támogatásban az a tanuló részesülhet, aki**
* a jelen Pályázati felhívás 4.1. pontjában meghatározott kritériumoknak megfelel és jelen Pályázati felhívás 6. pontjában meghatározott dokumentumokat hiánytalanul és határidőn belül benyújtotta,
* a jelen Pályázati felhívás 3.1. pontjában felsorolt középfokú oktatási intézmény valamelyikével együttesen terjeszti fel Pályázatát, amely intézménnyel tanulói jogviszonyban áll,
* az Ösztöndíj rendelet 2. § (10) bekezdése alapján a 2020/2021. tanév végi tanulmányi átlag eléri a 4,00 átlageredményt,
* az Ösztöndíj rendeletben és jelen Pályázati felhívásban meghatározott feltételeknek megfelel.
	1. **Több pályázó esetében az Ösztöndíj támogatás odaítélésekor előnyben részesül az a tanuló, aki a Pályázathoz csatolt dokumentummal igazolja, hogy**
* rendszeres gyermekvédelmi kedvezményben részesül, **vagy**
* hátrányos vagy halmozottan hátrányos helyzetű, **vagy**
* védelembe vett, **vagy**
* ideiglenes hatállyal elhelyezett.
1. **Az Ösztöndíj támogatás tartalma és mértéke**

Ösztöndíj támogatás keretösszegeinek felhasználására

* **a 2021/2022. I. félév tekintetében 2021. szeptember 1. és 2022. január 31. közötti időszakban,**
* **a 2021/2022. II. félév tekintetében 2022. február 1. és 2022. június 30. napja közötti időszakban**,
* **a 2022/2023. I. félév tekintetében 2022. szeptember 1. és 2023. január 31. közötti időszakban, továbbá**
* **a 2022/2023. II. félév tekintetében** a **2023. február 1. és 2023. június 30. napja közötti időszakban**

jogosultak a pályázaton nyertes kedvezményezettek (a továbbiakban: „**Kedvezményezett**”).

Az Ösztöndíj rendelet 1. § (3) bekezdése alapján az Ösztöndíj támogatás mértéke tanulónként havonta **30 000 Ft,** azaz harmincezer forint, mely összeg az ösztöndíj szerződés (a továbbiakban: „**Ösztöndíj szerződés**”) megkötését követően a tanítási év kezdetétől, azaz **2021. szeptember 1. napjától, illeti meg a Kedvezményezettet 2023. június 30. napjáig,** amennyiben a jelen Pályázati felhívás 14. pontjában foglalt beszámolási kötelezettségét és a 16.1. pontban rögzített feltételeket teljesíti.

1. **A Pályázat benyújtásának módja, tartalmi és formai követelményei**

A Pályázatot 1 (egy) példányban, számítógéppel kitöltve, a tanuló és a tanuló törvényes képviselője (képviselői), továbbá a középfokú oktatási intézmény képviselője által aláírt és bélyegzőlenyomattal ellátott Pályázati adatlapot szükséges az rnto@tef.gov.hu elektronikus címre megküldeni az alábbi mellékletekkel együtt:

1. tanuló önéletrajza, amelynek része a tanuló részletes továbbtanulási terve [maximum 3 (három) gépelt oldal],
2. a középiskolával fennálló tanulói jogviszonyról szóló igazolás,
3. a középfokú oktatási intézmény szándéknyilatkozata, hogy szerződésben vállalja az Ösztöndíj támogatás folyósításában történő együttműködést,
4. a középfokú oktatási intézmény Ösztöndíj rendelet 2. § (4) bekezdése szerinti ajánlása,
5. a tanuló vagy korlátozottan cselekvőképes tanuló esetében a Pályázat érvényességének feltétele – a jelen 6. pontban felsorolt mellékleteken kívül – a tanuló törvényes képviselőjének (képviselőnek) írásbeli hozzájárulása a tanulónak az ösztöndíjban való részvételéhez,
6. nyilatkozata arról, hogy más forrásból azonos időszakra és azonos célra nézve nem részesül tanulmányi ösztöndíjban a tanuló,
7. amennyiben a tanuló az Ösztöndíj támogatás odaítélésekor előnyben kíván részesülni, csatolni szükséges a rendszeres gyermekvédelmi kedvezményről, vagy hátrányos vagy halmozottan hátrányos helyzetről, vagy védelembe vételről, vagy az ideiglenes hatályú elhelyezésről szóló dokumentum másolatát, melyet a középfokú oktatási intézményvezető hitelesít,
8. középfokú oktatási intézmény hatályos alapító okiratának másolata**,** mely rögzíti a Pályázati felhívás 3.2. pontjában foglalt feltételeket.
9. **A Pályázat benyújtásának módja és határideje**

A Pályázatot elektronikus úton a Lebonyolító alábbi email címre szükséges benyújtania a középfokú oktatási intézménynek a jelen **Pályázati felhívás közzétételét követő 30. (harmincadik) napig:**

**Társadalmi Esélyteremtési Főigazgatóság**

**Támogatásirányítási Főosztály**

**rnto@tef.gov.hu**

 **Tárgy: *„Roma Nemzetiségi Tanulmányi Ösztöndíj 2021.”***

1. **A PÁLYÁZAT BEFOGADÁSA ÉS ÉRVÉNYESSÉGÉNEK VIZSGÁLATA**

A Pályázat befogadásáról a Pályázat beérkezését követő 7. (hetedik) napig a Lebonyolító tájékoztatja a pályázót az érdemi elbírálás megkezdéséről vagy érdemi vizsgálat nélkül elutasítja a Pályázatot, amennyiben:

* Pályázat nem a Pályázati felhívásban meghatározott határidőn belül került benyújtásra,
* a pályázó nem a Pályázati felhívásban meghatározott lehetséges Ösztöndíj támogatást igénylői körbe tartozik.

Az érdemi vizsgálat nélküli elutasítás esetén az arra vonatkozó tájékoztatásnak tartalmaznia kell az elutasítás okát, valamint a kifogás benyújtásának lehetőségét és módját.

1. **A pályázattal kapcsolatos hiánypótlási lehetőségek**

A befogadott Pályázatok esetén a benyújtott pályázati anyag hiánypótlására 1 (egy) alkalommal, elektronikus úton van lehetőség. A hiánypótlást a felszólítás kiküldését követő 8 (nyolc) napon belül szükséges teljesíteni az rnto@tef.gov.hu email címre.

A Pályázattal kapcsolatos kommunikáció elektronikus úton történik, ezért kérjük a pályázókat, hogy folyamatosan figyeljék a pályázat során megadott e-mail fiókjukat.

A hiánypótlás teljesítésének elmulasztása esetén igazolásnak helye nincs, hibás vagy hiányos Pályázat érvénytelennek minősül, azt a Lebonyolító további bírálat nélkül elutasítja.

1. **A PÁLYÁZAT Értékelése**

A beérkezett pályázatok előértékelését – formai és tartalmi elemek vizsgálatát – a Lebonyolító látja el, az érvényes pályázatok bírálatát, döntési javaslatát az Értékelő Bizottság hozza meg.

A bírálatot követően az Értékelő Bizottság javaslatát a Lebonyolító felterjeszti a BM részére. A javaslat alapján az Ösztöndíj támogatás odaítéléséről a **BM Társadalmi Felzárkózásért Felelős Helyettes Államtitkára dönt.**

A pályázók értesítése a pályázatokra vonatkozó döntésről a Lebonyolító feladata. A pályázók értesítése a támogatói döntés meghozatalától legkésőbb 10 (tíz) napon belül írásban, elektronikusan történik.

1. **jogorvoslati lehetőség**

**A pályázati döntés ellen érdemben nincs helye jogorvoslatnak!**

A pályázó **kifogást nyújthat be** a BM Társadalmi Felzárkózásért Felelős Helyettes Államtitkárának címezve, amennyiben véleménye szerint a pályázati eljárásra, a támogatási döntés meghozatalára, vagy azÖsztöndíj szerződés megkötésére, az Ösztöndíj támogatás folyósítására, visszakövetelésére vonatkozó eljárás jogszabálysértő. A kifogást, a kifogásolt intézkedésről vagy mulasztásról való tudomásszerzéstől számított 8 (nyolc) napon belül vagy kiértesítéstől számított 8 (nyolc) nap kell benyújtani.

A kifogást írásban a Társadalmi Esélyteremtési Főigazgatóság postacímére kell benyújtani.

**Társadalmi Esélyteremtési Főigazgatóság**

**Támogatásirányítási Főosztály**

1135 Budapest, Szegedi út 35-37.

1. **ÖSZTÖNDÍJ SZERZŐDÉS MEGKÖTÉSE ÉS Az Ösztöndíj TÁMOGATÁS FOLYÓSÍTÁSA**

Az Ösztöndíj támogatás megítéléséről a Lebonyolító Ösztöndíj szerződést készít. Az Ösztöndíj szerződés megkötésének határideje az Ösztöndíj támogatás megállapításáról szóló értesítést követő 30 (harminc) nap, de legkésőbb 2021. december 15.

1. **Az Ösztöndíj támogatás folyósításának módja, feltételei**
	1. Az Ösztöndíj támogatás összegének folyósítása az Ösztöndíj szerződés megkötését követően történik azzal, hogy a **2021/2022. tanév I. félévére és 2022/2023. tanév I. félévére** jutó Ösztöndíj támogatás kifizetése a Kedvezményezettek részére legkésőbb az adott költségvetési év **december 23. napjáig** megtörténik.

A Kedvezményezettet az Ösztöndíj támogatás az Ösztöndíj szerződés megkötését követően – visszamenőleg – az adott tanítási év kezdetétől illeti meg. Az Ösztöndíj támogatás mérték tanulónként havonta 30 000.- Ft, azaz harmincezer forint.

* 1. A **2021/2022. tanév I. félév és 2022/2023. tanév** I. félév december és január hónapra vonatkozó Ösztöndíj támogatás kifizetésének a Lebonyolító részéről adott költségvetési éven belül legkésőbb adott költségvetési év **december 23. napjáig** meg kell történie.
	2. A **2021/2022. tanév II. félévére és a 2022/2023. tanév II. félévére** jutó Ösztöndíj támogatás kifizetése legkésőbb az adott költségvetési év **június 30. napjáig** történik meg a Kedvezményezettek részére banki átutalás útján, közvetlenül a Pályázati felhíváson nyertes Kedvezményezett tanulók pénzforgalmi számlájára.

Amennyiben a Kedvezményezettnek nincs saját pénzforgalmi számlája, az általa megjelölt engedményes számlatulajdonos számlájára történik az Ösztöndíj támogatás utalása. Az Ösztöndíj támogatás folyósításának megkezdése az Ösztöndíj szerződés hatályba lépését követően történik.

* 1. A Lebonyolító részéről a **kifizetés feltétele a Pályázati felhívás 14. pontjában foglalt beszámolási kötelezettség** és a 16.1. pontban rögzített feltételek teljesülése.
1. **A BESZÁMOLÁS ÁLTALÁNOS ALAPELVEI**

A középfokú oktatási intézmény 2022. január 31., illetve 2023. január 31. napjáig megküldi a Kedvezményezettek félévi bizonyítványának hitelesített másolatát – mely bizonyítvány hitelt érdemlően bizonyítja az előírt átlag meglétét – az rnto@tef.gov.hu email címre, mely a továbbfolyósítás feltétele.

A Kedvezményezett és a középfokú oktatási intézmény 2021/2022. tanév végén legkésőbb 2022. június 30. napjáig, valamint az Ösztöndíj támogatással érintett 2022/2023. tanév befejezésével egyidejűleg, legkésőbb 2023. június 30. napjáig részletes – minden, a jogviszonnyal összefüggő eseményről, körülményről – beszámolót készít és nyújt be a Lebonyolító részére, amely tartalmazza:

* a Kedvezményezett év végi bizonyítványának hitelesített másolatát,
* Kedvezményezett tanévről szóló beszámolóját,
* a középfokú oktatási intézmény beszámolója a Kedvezményezettről,
* a Kedvezményezett továbbtanulási terve.

(a továbbiakban a 2021/2022. tanév végén és a 2022/2023. tanév végén megküldendő beszámoló együtt: „**Beszámoló**”)

1. **VISSZAFIZETÉSI KÖTELEZETTSÉG**

A Kedvezményezettet a kiutalt összeget illetően az Ösztöndíj rendelet 4. § (2) bekezdése alapján az Ávr.-ben rögzített szabályok szerint visszafizetési kötelezettség terheli, amennyiben megállapításra kerül a támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá az Ösztöndíj szerződés felmondásra kerül, vagy az attól való elállás történik.

A jogosulatlanul igénybe vett Ösztöndíj támogatás összegét ügyleti – késedelem esetén késedelmi – kamattal növelt mértékben szükséges visszafizetni a Lebonyolító részére.

1. **ösztöndíjas jogviszony**

**16.1.** A Kedvezményezettnek az Ösztöndíj támogatás folyósítás időtartama alatt az alábbi szükséges teljesítenie:

1. tanulmányi átlaga a tanulói jogviszony alatt tett rendes érettségi vizsgát közvetlenül megelőző 2 (kettő) évfolyam (2021/2022. és 2022/2023. tanév) végén eléri a 4,00 átlagot, illetőleg az Ösztöndíj támogatással érintett időszak féléves átlageredménye eléri a 3,5 átlagot,
2. a 2022., illetve 2023. június 30. napjáig elkészíti és benyújtja a tanévről szóló Beszámolóját középfokú oktatási intézmény részére.

**16.2. Az Ösztöndíj rendelet 4. § (4) bekezdése alapján az ösztöndíjas jogviszony megszűnik, amennyiben a Kedvezményezett**

1. a Pályázat benyújtásakor szükséges és fennálló feltételeknek már nem felel meg, illetve ezek a feltételek már nem állnak fenn,
2. nem teljesíti az Ösztöndíj szerződésben vállalt bármely kötelezettségét, vagy
3. az Ösztöndíj támogatásról lemond, továbbá
4. a tanulmányi átlag a tanulói jogviszony alatt tett rendes érettségi vizsgát közvetlenül megelőző 2 (kettő) évfolyam (2021/2022. és 2022/2023. tanév) bármelyikének végén a 4,00 átlagot nem éri el, illetőleg az Ösztöndíj támogatással érintett időszak féléves átlageredménye 3,5 átlag alá csökken, vagy
5. olyan magatartást tanúsított, amely az ösztöndíjas jogviszonyhoz méltatlan.

**A fentebb felsorolt esetekről a** középfokú oktatási intézmény 15 (tizenöt) napon belül köteles értesíteni a Lebonyolítót.

1. **További információk**

A pályázati csomag dokumentumai egységes és megbonthatatlan egészet alkotnak, így az azokban megfogalmazottak összessége határozza meg jelen Pályázati felhívás részletes előírásait, keretrendszerét, feltételeit és szabályait.

A pályázati csomag dokumentumai letölthetők a BM honlapjáról (<https://kormany.hu/belugyminiszterium>), valamint a Főigazgatóság honlapjáról (<https://tef.gov.hu>).

**A pályázati csomag dokumentumai:**

* Pályázati felhívás,
* Pályázati adatlap,
* Kedvezményezetett adatai adatlap,
* Számlatulajdonos nyilatkozata (amennyiben a Kedvezményezett nem rendelkezik saját számlaszámmal).

A Pályázati felhívással kapcsolatos további információkat a Lebonyolító Támogatásirányítási Főosztálya biztosít az rnto@tef.gov.hu email címen keresztül és az alábbi telefonos elérhetőségeken:

|  |  |  |
| --- | --- | --- |
| Név | Telefon | Elérhetőség |
| Pinkóczi Roland | + 36-1-896-9521 | rnto@tef.gov.hu  |
| Horváth Rudolf Viktor | + 36-1-896-9510 | rnto@tef.gov.hu  |

Budapest, 2021.

 **Langerné Victor Katalin**

társadalmi felzárkózásért felelős helyettes államtitkár

 Belügyminisztérium

 kötelezettségvállaló

**Pénzügyi ellenjegyzés:**

 **Marsi Márta**

 főosztályvezető

Közgazdasági Főosztály

 Belügyminisztérium

 Budapest, 2021.